
                    REPUBLIKA HRVATSKA 
     BJELOVARSKO-BILOGORSKA ŽUPANIJA
                    GRAD GRUBIŠNO POLJE
                JEDINSTVENI UPRAVNI ODJEL

KLASA: 112-03/26-01/10
URBROJ: 2103-5-01/01-26-4
Grubišno Polje, 31. kolovoza 2026. 	

	Na temelju članaka 18., 19., 28 i 29. Zakona o službenicima i namještenicima u lokalnoj i područnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25) – u daljnjem tekstu ZSNLP(R)S, pročelnik Jedinstvenog upravnog odjela objavljuje

OGLAS
   za prijam u službu na određeno vrijeme

na radno mjesto višeg referenta za proračun i financije u Odsjeku za financije Jedinstvenog upravnog odjela – 1 izvršitelj (m/ž) – na određeno vrijeme radi zamjene duže vrijeme odsutnog službenika, uz probni rad od 2 (dva) mjeseca. 
Posebni uvjeti: 
- sveučilišni prijediplomski studij ili stručni prijediplomski studij ili stručni kratki studij 
  ekonomske struke
- najmanje 1 godina radnog iskustva na odgovarajućim poslovima 
- položen državni ispit II. razine
- poznavanje rada na PC-u

Kandidati moraju ispunjavati i opće uvjete za prijam u službu propisane člankom 12. ZSNLP(R)S i to: punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima.
U službu ne mogu biti primljene osobe za koje postoje zapreke iz članaka 15. i 16. ZSNLP(R)S.
Prijave mogu podnijeti i kandidati koji nemaju položen državni ispit, a koji su dužni položiti u zakonskom roku.
Na oglas se mogu ravnopravno prijaviti osobe oba spola, a izrazi koji se koriste u oglasu za osobe u muškom rodu upotrijebljeni su neutralno i odnose se na muške i ženske osobe.

Kandidat se prima na određeno vrijeme radi zamjene duže vrijeme odsutnog službenika i može trajati do povratka odsutnog službenika na posao, odnosno prestanka njegove službe.

Za kandidate prijavljene na oglas koji ispunjavaju formalne uvjete provest će se provjera znanja i sposobnosti, o čemu će kandidati biti obaviješteni putem mrežne stranice Grada Grubišnoga Polja www.grubisnopolje.hr, najmanje pet dana prije održavanja provjere. 

Ako kandidat ne pristupi testiranju, smatra se da je povukao prijavu na oglas.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na mrežnoj stranici Grada Grubišnoga Polja www.grubisnopolje.hr.

Uz vlastoručno potpisanu prijavu potrebno je priložiti:
· životopis,
· dokaz o državljanstvu (preslika osobne iskaznice ili domovnice),
· preslik diplome,
· dokaz o ukupnom radnom iskustvu (elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja),
· dokaz o radnom iskustvu na odgovarajućim poslovima (ugovor o radu, rješenje o rasporedu, potvrda poslodavca o radnom iskustvu na odgovarajućim poslovima koja mora sadržavati vrstu poslova koju je obavljao, u kojoj stručnoj spremi i vremensko razdoblje u kojem je kandidat obavljao navedene poslove), 
· preslik svjedodžbe o položenom državnom ispitu,
· vlastoručno potpisanu izjavu da kod kandidata ne postoje zapreke iz članka 15. i članka 16. ZSNLP(R)S,
· privolu za obradu osobnih podataka.

Grad Grubišno Polje pozvat će izabranog kandidata da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz oglasa, čije su preslike priložene uz prijavu na oglas, uz upozorenje da se nedostavljanje traženih isprava smatra odustankom od prijma u službu.
Kandidat koji se u prijavi na oglas poziva na pravo prednosti kod prijma u službu prema posebnom zakonu, dužan je uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate pod jednakim uvjetima.

Prijave s dokazima o ispunjavanju uvjeta podnose se u roku od 8 dana od objave oglasa (do zaključno 8. rujna 2026. godine) na adresu: Grad Grubišno Polje, Trg bana Josipa Jelačića 1, 43 290 Grubišno Polje, s naznakom: «Prijava na oglas za prijam u službu – Odsjek za financije», poštom ili neposredno u pisarnicu Grada Grubišnoga Polja.

Potpunom prijavom smatra se prijava koja sadrži sve podatke i priloge navedene u oglasu.
Kandidatom prijavljenim na oglas smatrat će se samo onaj kandidat koji je podnio pravodobnu i potpunu prijavu i koji ispunjava formalne uvjete iz oglasa. 

O rezultatima oglasa kandidati će biti obaviješteni u roku 60 dana od isteka roka za podnošenje prijava na oglas. 
Rješenje o prijmu u službu izabranog kandidata dostavlja se javnom objavom na mrežnoj stranici Grada Grubišnoga Polja www.grubisnopolje.hr.
Dostava rješenja svim kandidatima smatra se obavljenom istekom osmoga dana od dana javne objave rješenja na mrežnoj stranici.
Oglas se može obustaviti zbog bitno promijenjenih okolnosti koje su nastale nakon raspisivanja istog.

Ovaj oglas se objavljuje na mrežnoj stranici Grada Grubišnoga Polja www.grubisnopolje.hr , na oglasnoj ploči Grada Grubišnoga Polja, te putem Hrvatskog zavoda za zapošljavanje.


 PROČELNIK
                       					   							  					                                   Tony Dvoržak, v.r.

